《豢鹤篇》
明代·黄衷

豢鹤在囿，飞鹤在空。空鸣囿和本求类，云泥转睇无由从。

毰毢本躅若有恨，赤睛脩喙临长风。汝昔胡为触罗网，中宵警露扬清响。

老马伏枥千里心，汝岂有志琼霄上。琼霄之上白玉京，六翮安得如云轻。

卫轩龌龊不足恋，凤凰翔甸符休明。幸抛粒粟鸡群去，自是仙标信所征。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。